CELEX: C2005/217/80
Language: hu
Date: 2005-09-03 00:00:00
Title: Az Elsőfokú Bíróság ítélete 2005. június 30. a T-190/03. sz., Sanni Olesen kontra az Európai Közösségek Bizottsága ügyben (Tisztviselők – Külföldi munkavégzési támogatás – A személyzeti szabályzat VII. melléklete 4. cikke (1) bekezdésének a) pontja – Egy másik államnak vagy egy nemzetközi szervezetnek végzett szolgálat – Államfogalom – Fő szakmai tevékenység)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/36
            
         
      AZ ELSŐFOKÚ BÍRÓSÁG ÍTÉLETE
   
   2005. június 30.
   a T-190/03. sz., Sanni Olesen kontra az Európai Közösségek Bizottsága ügyben (1)
   
   (Tisztviselők - Külföldi munkavégzési támogatás - A személyzeti szabályzat VII. melléklete 4. cikke (1) bekezdésének a) pontja - Egy másik államnak vagy egy nemzetközi szervezetnek végzett szolgálat - Államfogalom - Fő szakmai tevékenység)
   (2005/C 217/80)
   Az eljárás nyelve: francia
   A T-190/03. sz., Sanni Olesen, az Európai Közösségek Bizottságának tisztviselője (lakóhelye: Brüsszel [Belgium], képviselik: S. Orlandi, A. Coolen, J.-N. Louis és É. Marchal ügyvédek) kontra az Európai Közösségek Bizottsága (meghatalmazottak: J. Currall és L. Lozano Palacio) ügyben, egyrészről a felperes részére a külföldi munkavégzési támogatásra való jogosultságot megtagadó 2002. április 19-i bizottsági határozat megsemmisítése iránti kérelem, másrészről pedig e támogatásnak a tevékenysége megkezdésének időpontjától késedelmi kamatokkal megnövelt összegének kifizetése iránti kérelem tárgyában, az Elsőfokú Bíróság (ötödik tanács), tagjai: M. Vilaras tanácselnök, M. E. Martins Ribeiro és K. Jürimäe bírák; hivatalvezető: I. Natsinas tanácsos, 2005. június 30-án meghozta ítéletét, amelynek rendelkező része a következő:
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A felek maguk viselik saját költségeiket.
            
         
      (1)  HL C 184., 2003.8.2.